cyanic-selkie/wikianc huggingface dataset:
Bjørn Spydevold
Bjørn Anker Spydevold var ein norsk fotballspelar og seinare -trenar frå Sarpsborg. Han spelte for både Sparta, Fredrikstad FK og Greåker IF i norsk toppfotball og trente seinare dei to sistnemnde klubbane, samt Sarpsborg Fotballklubb frå fødebyen. Spydevold vann ein AIF-tittel, to NM-gull og tre seriegull som spelar, og leia to ulike lag til NM-finalar. I åra 1945-53 spelte han 37 landskampar, dei fleste på defensiv midtbane som såkalla winghalf. Han var far til dei landskjende fotballspelarane Thor og Knut Spydevold.
Spelar
Spydevold var medlem i Idrettslaget Sparta, eit lag som vann den norske arbeidarmeisterskapen (AIF) i fotball i 1938. Han var også med AIF-landskampar.
Spydevold debuterte på Noregs landslag (NFF) 26. august 1945, og skåra sitt einaste landslagsmål då Noreg i sin fyrste landskamp etter verdskrigen tapte 2-4 mot Danmark i København. Fram til vårparten 1953 spelte han i alt 37 landskampar. Han deltok i Sommar-OL 1952.
Trenar
Sesongen 1947/48 spelte Spydevold i Greåker Idrettsforening, der han frå 1954 til -58 var spelande trenar. Han var trenar i Greåker då laget rykte opp til Hovedserien 1958/59. Etter å ha trent Askim Idrettsforening, var han 1961-65 trenar i Sarpsborg Fotballklubb. SFK nådde cupfinalen 1964, og kom same sesongen på bronseplassen i 1. divisjon fotball for menn 1964. Deretter var Spydevold trenar i Fredrikstad FK 1966-67. I 1966 vann laget cupfinalen og enda på andreplass i 1. divisjon.
Me ty
«Me ty» (albansk for Med deg) er ein song av den albanske songaren Klodian Kaçani, gjeven ut i desember 2013. Songen er skriven av Florian Zyka og Klodian Qafoku.
Festivali i 52-të i Këngës në RTSH
«Me ty» var eit av bidraga i den andre semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Me ty» enda på andreplass med 45 poeng.
Fylkesveg 114 (fleirtyding)
Fylkesveg 114 finst i fleire fylke i Noreg:
Ragazzo Solo, Ragazza Sola
«Ragazzo Solo, Ragazza Sola» er ein versjon av den første hitsingelen til David Bowie, «Space Oddity» med italiensk tekst skriven av Mogol.
Denne spesielle versjonen av «Space Oddity» vart laga for den italienske marknaden i november 1969. To italienske band, Equipe 84 og The Computers hadde alt spelt inn sine eigne italienske versjonar av «Space Oddity» og plateselskapet til Bowie følte truleg dette som ein trugsel for sjansane til Bowie sin eigen versjon i Italia. I staden for å omsetje den originale versjonen, skreiv Mogolo ein ny tekst, ei kjærleikssoge om eit ungt par som møtes på toppen av eit fjell, «Ragazzo Solo, Ragazza Sola» tyder «Einsam gut, einsam jente».
Leafvein Gulch
Leafvein Gulch er ein dal som er 1 km lang med mange raviner i sidene, og som går nordaust på Vindication Island i Sør-Sandwichøyane. Den nedreenden ligg sørvest for Braces Point på austkysten av øya. Namnet vart gjeve av UK Antarctic Place-Names Committee (UK-APC) i 1971 etter mønsteret ravinene dannar, som minnar om mønsteret på eit lauv.
Fylkesveg 114 i Troms
Fylkesveg 114 i Troms går mellom Hellaren og Myklevoll i Skånland kommune. Vegen er 8,5 km lang, og går langs sør- og vestsida av Grovfjorden.
Maroon Town på Jamaica
18.33°N, -77.818°W
Maroon Town er ein busetnad på Jamaica. Han hadde ein folkesetnad på 3122 i 2009. Han ligg i Cockpit Country, som ligg i fylka St. James, St. Elizabeth og Trelawny. Sjølve busetnaden ligg i St. James, nær grensa til Westmoreland Parish, rundt 20 km sørvest for Montego Bay. Han heitte først Cudjoe's Town, etter leiaren Cudjoe, og seinare Trelawny Town.
Historie
Den første leiaren av gruppa skal ha vore ein mann kalla Naquan. Den andre leiaren, Cudjoe, skal ha vore sonen hans, og spelte ei viktig rolle i den første maroonkrigen i 1730-åra. Cudjoe og maroonane frå Cudjoe's Town gjekk med på ein fredsavtale med guvernør Edward Trelawny i 1739. Kolonistyresmaktene omtalte deretter byen som Trelawny Town. Etterkvart gjekk også maroonane over til det nye namnet.
Den andre maroonkrigen braut ut etter at ein magistrat i Montego Bay hadde gjeve ordre om at to maroonar frå Trelawny Town skulle piskast av slavar for å ha stolre to grisar. Dette gjorde folka i Trelawny Town rasande, og førte til at Montague James avsette Craskell, gjorde krav på meir land og at venen hans John James skulle bli oppsynsmann att. I dei første to vekene av konflikten drap maroonane frå Trelawny Town 65 britiske soldatar, utan at dei sjølv skal ha hatt nokre tap av liv. Ein britisk general klaga seinare over at kolonistyresmaktene berre hadde drepe 32 maroonar og allierte av dei. Historisk forsking tyder på at dei berre klarte drepa rundt 16 folk frå Trelawny Town. Maroonkrigarane raserte også mange sukkerplantasjar på Vest-Jamaica. Maroonane klarte likevel ikkje å oppretthalda geriljakrigen sin i tørkemånadane, og gjekk til slutt med på forhandlingar. Oberst George Walpole lova maroonane at dei ikkje ville bli sende vekk frå øya om dei la ned våpna sine, og dei gjekk med på dette. Men guvernør Alexander Lindsay brukte eit smutthol til å gå tilbake på løftet, og fekk litt under 600 maroonar frå Trelawny Town sende til Nova Scotia, der dei blei del av gruppa Black Nova Scotians. Mange av dei drog i 1800 til Afrika og skipa busetnaden Maroon Town i Sierra Leone.
Så mange som 58 maroonar frå Trelawny Town kom seg unna. Dei blei verande på Jamaica, nokre i nabobusetnaden Accompong, andre slo seg saman med andre frie svarte. Den andre maroonkrigen hadde vore kostbar for kolonistyresmaktene, og i eit forsøk på å dekka nokre av kostnadane selde Jamaica Assembly mesteparten av dei som hadde tilhøyrt Trelawny Town på auksjon.
Busetnaden deira blei staden omdøypt til Maroon Town, sjølv om han ikkje hadde maroon-innbyggjarar meir, og brukt til militærbrakker.
Midnight Moonlight
Midnight Moonlight er det trettande studioalbumet til New Riders of the Purple Sage, gjeve ut i 1992 på Relix Records.
Midnight Moonlight inneheld både originale songar og coverversjonar, framført som bluegrass- og folkrock. Instrumenteringar er hovdusakleg akustisk, utan bruk av trommer. Dette står i kontrast til tidlegare New Riders-album, som la vekt på elektrisk countryrock.
EM i friidrett 1994
Europameisterskapen i friidrett 1994 vart avvikla frå 7. til 14. august 1994 på Olympiastadion i Helsingfors. Gjennom meisterskapen vart det tevla i 24 øvingar for menn og 19 for kvinner.
Noregs friidrettstropp presterte den beste meisterskapen for landet nokon gong. Utøvarane vann tre av øvingane; Geir Moen på 200 meter, Steinar Hoen i høgdehopp og Trine Hattestad i spydkast, og tok elles tre andre medaljar; sølv til same Moen på 100 m og Vebjørn Rodal på 800 m, samt bronse til Mette Bergmann i diskoskast. Det seinare ekteparet Håkon Särnblom og Hanne Haugland vart høvesvis nummer fire og fem, begge i høgdehopp.
100 meter
Vind: -0,5 m/s
200 m
Dato: 11. august
Vind: +0,1 m/s
400 m
Dato: 11. august <br style="clear:left" />
800 m
Dato: 14. august <br style="clear:left" />
1500 m
Dato: 9. august <br style="clear:left" />
5000 m
Dato: 14. august <br style="clear:both" />
10 000 m
Dato: 7. august <br style="clear:both" />
20 km kappgang
Dato: 8. august <br style="clear:both" />
50 km kappgang
Dato: 8. august <br style="clear:both" />
110 m hekk
Dato: 12. august
Vind: +1,1 m/s
<br style="clear:both" />
400 m hekk
Dato: 10. august <br style="clear:both" />
4 × 100 m stafett
Dato: 13. august <br style="clear:both" />
4 × 400 m stafett
Dato: 14. august <br style="clear:both" />
Høgdehopp
Dato: 9. august <br style="clear:both" />
Stavhopp
Dato: 11. august <br style="clear:both" />
Lengdehopp
Dato: 10. august <br style="clear:both" />
Tresteghopp
Dato: 13. august <br style="clear:both" />
Kulestøyt
Dato: 13. august
<br style="clear:both" />
Diskoskast
Dato: 14. august <br style="clear:both" />
Abu Samra
Abu Samra er ein busetnad i Qatar i kommunen Al Rayyan (90 km frå Doha). Han brukte å høyre til Jariyan al Batnah kommune før kommunen vart ein del av Al Rayyan. Området består av ein grenseovergang, som skil den sørlege delen av kommunen frå Saudi-Arabia, og ein brunn. Det er den einaste grenseovergangen frå Qatar til Saudi-Arabia over land.
EM i friidrett 1994
Sleggjekast
Dato: 11. august <br style="clear:both" />
Spydkast
Dato: 8. august <br style="clear:both" />
Tikamp
Dato: 12./13. august
Poengverdi frå 1985
<br style="clear:both" />
Gïeleaernie
Gïeleaernie er eit sørsamisk språksenter i Røyrvik kommune i Trøndelag. Språksenteret vart oppretta 1. januar 2013, samtidig som kommunen vart del av det samiske forvaltningsområdet.
EM i friidrett 1994
100 meter
Dato: 8. august
Gïeleaernie
Gïeleaernie arrangerer kurs i sørsamisk, arrangerer seminar og gjev ut bøker og brosjyrer om språklege emne.
EM i friidrett 1994
100 meter
Vind: +0,6 m/s
<br style="clear:both" />
200 m
Vind: +0,2 m/s
400 m
Dato: 11. august <br style="clear:both" />
800 m
Dato: 10. august <br style="clear:both" />
1500 m
Dato: 14. august <br style="clear:both" />
3000 m
Dato: 10. august <br style="clear:left" />
10 000 m
Dato: 13. august <br style="clear:left" />
Maraton
Dato: 7. august <br style="clear:both" />
100 meter hekk
Dato: 9. august
Vind: -1,7 m/s <br style="clear:both" />
400 m hekk
Dato: 13. august <br style="clear:both" />
4 × 100 meter stafett
Dato: 13. august <br style="clear:both" />
10 km kappgang
Dato: 9. august <br style="clear:both" />
Høgdehopp
Dato: 14. august <br style="clear:both" />
Lengdehopp
Dato: 12. august <br style="clear:both" />
Kulestøyt
Dato: 7. august <br style="clear:both" />
Diskoskast
Dato: 10. august <br style="clear:both" />
Spydkast
Dato: 12. august <br style="clear:both" />
Sjukamp
Dato: 8./9. august
Erik Holmberg
Holmberg spelte i alle år på Fredrikstad (FFK) og vann Hovedserien 1948/49, 1950/51, 1951/52 og 1953/54. I 1950 var han med då FFK slo SK Brann med 3-0 i NM-finalen i Oslo.
Holmberg debuterte for Noreg i ein landskamp mot Danmark i København 8. juli 1946. Han vart tildelt gullklokka då Noreg møtte Sverige i Sommar-OL 1952 i finske Tammerfors og tapte 1-4. Sin 27. og siste landskamp fekk Holmberg seinhaustes 1953 i Hamburg. I VM-kvalifiseringskampen mot det som skulle vise seg å verte det komande verdsmeisterlaget Vest-Tyskland, enda det med 5-1 til heimelaget.
Holmberg var trenar i FFK frå 1956 til 1959, og førte laget til siger i cupfinalen hausten 1956 og siger i seriefinalen våren 1957. Han var trenar i Østsiden IL i åra 1966-68.
Båstad
Båstad er ein svensk tettstad og centralort i Båstad kommun i Skåne län i landskapet Skåne. I 2005 hadde byen 4,793 innbyggjarar. Båstad er mellom anna kjend for tennisturneringen Swedish Open.
Historie
Aust for byen blei det oppført ein teglomn. Han blei omtalt i 1558 og var tilsynelatande ganske imponerande. Tegl derfrå blei levert til slottsbyggeri i hovudstaden København.
Byen opplevde ei stordomstid under 1500-talet, men mista seinare sine kjøpstadsrettar. I 1664 fekk busetjarane rett til småhandel, halde gjestgjevari samt å drive visse former for handverk.
Den framifrå botaniske forskaren og økonomiske tenkjaren Carl Adolph Agardh var fødd i Båstad.
Filmserien The Hobbit
Hobbiten (engelsk originaltittel The Hobbit) er ein serie av tre fantasyfilmar som byggjer på Hobbiten av J.R.R. Tolkien. Filmserien er delt opp i spelefilmane En uventet reise (An Unexpected Journey, premiere i 2012), Smaugs ødemark (The Desolation of Smaug, premiere i 2013) og Femhærerslaget (The Battle of the Five Armies, premiere i 2014). Filmserien blei regissert og produsert av Peter Jackson, som også var medforfattar til filmmanuset. Hobbiten var ein samproduksjon med filmprodusentar frå New Zealand, Storbritannia og USA.
Serien handler om hobbiten Bilbo, trollmannen Gandalv og 13 dvergar som legg ut på ei farefull ferd gjennom Midgard for å gjenerobra Ensomfjellet frå draken Smaug. Filmane fortel historia på en eventyrleg, dramatisk og actionprega måte, med gjennomgåande bruk av moderne filmeffektar. Medan boka blei etterfølgd av storverket Ringenes herre 1954-1955, blei filmserien The Hobbit laga etter den populære filmtrilogien Ringenes herre (2001-2003).
Limestone Valley
Limestone Valley er ein dal som strekkjer seg nordvestover frå Cemetery Bay på Signy Island. Dalen går rett opp til Jane Col og dannar ei rute til vestkysten av øa. Han fekk dette namnet av UK Antarctic Place-Names Committee (UK-APC) på grunn av eksponert kalkstein (limestone på engelsk) oppom dalen.
Tityrafamilien
Tityrafamilien er ein biologisk familie Tityridae av sporvefuglar som lever i neotropisk skogshabitat. Dette er små til mellomstore fuglar. Dei fleste har relativt korte stjert og stort hovud.
Dei vel 30 artane i familien var tidlegare spreidd over tre andre familiar.
Systematikk, taksonomi
Eksistensen av familien Tityridae vart først foreslått i 1989 basert på morfologi av fleire eigenskapar med syrinx og skjelett, sjølv om han den gongen berre var handsama som ein klade. Det er typisk for artane i tityrafamilien er at dei har vore ekstremt krevjande å plassere inn i eit taksonomisk system. Dei vel 30 artane i familien var tidlegare spreidd over familiane tyrannar Tyrannidae, manakinar, Pipridae og kotingaer, Cotingidae. Denne nye familien er tenkt å innehalde to grupper av systerkladar, Tityra, tityraer, samt Pachyramphus, bekardar saman med Xenopsaris, halvbekard. Attåt dette kjem ein tredje klade som inneheld Laniocera, sørgjefuglar, Schiffornis, despotar og Laniisoma, fagersørgjefugl.
Andre takson, som ein mogleg klade av slektene Onychorhynchus, krontyrann, Terenotriccus, raudhaletyrann, Myiobius, fire andre tyrannar og ein siste klade Oxyruncus, skarpnebb, er alle haldne utanfor tityrafamilien framtil relasjonane er betre utgreia enn dagens status.
Morfologi
Det er få felles iaugefallande trekk ved morfologien i familien. Alle har nokså oppreist kroppstilling med relativt stort hovud, nokså kraftig og rettpeikande nebb, nokre med ein krokforma nebbspiss. Beina er ganske korte, halen er kort eller mellomlang og har rett bakkant. Fjørdrakta er særs varierande i farger. Kvar art av tityraer og bekardar har ofte ei blanding av fleire farger inkludert kvit, brun, grå og svart. Sørgjefuglar og nokre bekardar har meir iaugefallande gult til grønt eller raudbrunt til kanelbrunt. Det er ein sterk tendens til kjønnsdimorfisme i fjørdrakt. Hos nokre bekard-artar i Pachyramphus, til dømes, har hannar lys grå underside, mørk eller nær svart rygg og krone, medan hofuglar av same arten syner gul underside og grøn eller kanelbrun overside. Men hos somme artar i denne slekta er kjønna like.
Kroppslengda kan ha en medianverdi på rundt 14 til 15 centimeter, varierande frå 9,5 cm hos dvergpurpurdusk til 22,5 cm for masketityra.
Habitat
Dei føretrekte habitata varierer frå art til art. Fleire artar lever i tropisk regnskog, i tåkeskog, andre i meir opne område frå havnivå opptil over 3000 moh. Ein kan til dømes finne storbekard i over 3500 moh. over Urubamba i Peru. Det totale utbreiingsområdet for familien rekker frå Paraguay og søraustre Argentina i sør gjennom mykje av Sør-Amerika og Mellom-Amerika til nordlege Mexico. Ein art finst på Jamaica. Familien er ikkje utbreidd vest for Andes sør for Peru.
Desse fuglane er skildra som altetande har har diett av insekt, små virveldyr, frukt og bær.
Hekking
Blant artane der hekkebiologien er kjent, finn ein monogame par der begge foreldra syt for avkommet. Nokre artar, som tityraer, bygger reiret inne i holrom i trestammar, bekardar lagar komplekse konstruksjonar som er hengt opp i tre, nokre av desse kan ha rom i to ulike høgder. Grøndespotar har meir ordinære koppforma reir i tregreiner.
Status og vern
Dvergpurpurdusk og skiferbekard er klassifiserte som sterkt trua, EN, av IUCN og tap av habitat med avskoging og defragmentering er det sterkaste trugsmålet. Ein art er klassifisert som nær trua, elles er alle andre artar rekna som livskraftige.
Artsliste
Tityridae i rekkjefølgje etter EBird/Clements Checklist v2018 med norske namn etter Norske navn på verdens fugler:
Slekt Tityra
Slekt Schiffornis
Slekt Laniocera
Slekt Iodopleura
Slekt Laniisoma
Slekt Xenopsaris
Slekt Pachyramphus
Bjarne Ness
Bjarne Ness var ein norsk teiknar og målar frå Trondheim. Han var eit av dei største målar-talenta i Noreg i mellomkrigstida, men døydde 25 år gammal.
Liv og gjerning
Far til Ness var industriarbeider. Sjølv gjekk han på den kommunale middelskulen frå 1916 til 1919. I denne perioden fekk han si fyrste profesjonelle undervisning i teikning hos NTH-professoren Harald Krohg Stabell, som dreiv ein kunstskule.
Ness byrja som aspirant ved jarnbanen, og tok så i 1923 til på Jernbaneskolen på Hamar; Same hausten fekk han jobb i Oslo, der han fekk nærkontakt med kunstmiljøet i hovudstaden. I 1924 vart han elev ved målarskulen til Axel Revold. Med stort talent tileigna han seg kunnskapen til Matisse-skulen, på same tid studerte han gamle meistrar som Michelangelo, Rafael, Delacroix. Han arbeidde målbevisst med dei klassiske komposisjonsproblema for å gje figurgruppene sin fastleik og samanheng, men utvikla også ein kjenslevar, klar og kjølig koloritt, særleg i mørkeblått og brunraudt..
I 1925 fekk Ness gode kritikkar etter å ha fått stilt ut verk på den tradisjonelle Haustutstillinga i Oslo. Tida framover var delt mellom arbeid ved jarnbanen og måling. Etterkvart fekk han seld nokre av arbeida sine, og han fekk eit større utsmykkingsoppdrag ved Østensjø skole i Oslo.
Dei siste par åra av livet arbeidde han hektisk, og laga fleire verk som vert rekna som klassiske: De tre ryttere, Gjøglere, Seierherren og Selvportrett. Hausten 1927 reiste han til Paris, men han leid av tuberkulose og døydde ein månad seinare, 13. desember 1927, berre 25 år gammal. 2. januar 1928 vart han gravlagd på Lademoen kyrkjegard.
Marcus Cælius Rufus
Marcus Cælius Rufus (82-48 f.Kr.) var ein romersk politikar og elev av Cicero. Cælius levde eit liv i luksus og hadde ein affære med Clodia, som seinare skulda Cælius for å freiste å myrde henne med gift. Trass i Cælius sin livsstil og vennskapet med Ciceros politiske fiende Catilina, valde Cicero å forsvare han i ein tale som er teken vare på for ettertida. Då Cicero seinare var guvernør i Kilikia (51-50 f.Kr.) heldt Cælius han oppdatert om dei politiske hendingane i Roma. Desse breva er tekne vare på i Ciceros brevsamling Ad Familiares.
Som politikar tente Cælius som tribun i 52 og edil i 50. Då den store romerske borgarkrigen braut ut støtta Cælius Julius Cæsar, og vart utnmend til pretor i 48. I den tida då Cæsar var borte frå Roma skapte Cælius så mykje uro i byen at han laut flykte derifrå. Han slutta seg så til ei samansverjing mot Cæsar saman med Titus Annius Milo, og vart drepen kort tid etter.
Is It Just Me?
«Is It Just Me?» er ein song av det britiske rockebandet The Darkness, gjeven ut som den andre singelen frå det andre studioalbumet deira, One Way Ticket to Hell... And Back (2005). Singelen kom ut 20. februar 2006 og var den femte singelen deira på rad som nådde topp 10 i Storbritannia, og nådde åttandeplassen på UK Singles Chart. Han nådde òg 36. plassen i Irland og 39. plassen i Australia. Musikkvideoen er ein parodi av ein reklame for Cadbury Flake, som var populære på denne tida.
Gïelem nastedh
Gïelem nastedh er eit sørsamisk språksenter som ligg i Snåsa kommune i Nord-Trøndelag. Senteret vart oppretta 1. januar 2008, samtidig som Snåsa kommune vart innlemma i det samiske forvaltningsområdet. Senteret vart først oppretta som eit tidsavgrensa prosjekt, men det vart seinare gjort om til eit permanent senter, og Sametinget gav det status som språksenter i 2012.
Dagleg leiar av Gïelem nastedh er Eva Wilks.
Fylkesveg 116 i Troms
Fylkesveg 116 i Troms går mellom fylkesgrensa ved Planterhaug og Elvemo i Skånland kommune. Vegen er 10,5 km lang.
Një ditë shpresë
«Një ditë shpresë» (albansk for Ein håpefull dag) er ein song av den albanske songaren Frederik Ndoci, gjeven ut i desember 2013. Songen er skriven av Agim Doçi og Frederik Ndoci.
Festivali i 52-të i Këngës në RTSH
«Një ditë shpresë» er eit av bidraga i den andre semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Një ditë shpresë» enda på femteplass med 33 poeng.
Ain Khaled
Ain Khaled (arabisk ‘عيْن خَالِد) er ein busetnad i kommunen Al Rayyan i Qatar.
Norsk raudliste for artar 2010
Norsk raudliste for artar 2010 er ei liste som gir ein prognose for kor stor risiko det er for at dei opplista artane vil døy ut i Noreg. Artsdatabankenhar utarbeidd lista som eit verktøy i naturforvaltinga. Lista avløyste Norsk raudliste 2006. Vurderingane er tufta på Den internasjonale naturvernorganisasjonen (IUCN) sine kriterium, sjå den globale raudlista. Arbeidet med Raudlista er utført av 26 ekspertkomitear som til saman har vurdert tilstanden for rundt 21 000artar. Dette er nær halvparten av dei om lag 40 000 artane vi veit finst i Noreg.
Roger Ball
Roger Ball er ein skotsk saksofonist, klaverspelar, låtskrivar og arrangør. Han er opphavleg medlem i Average White Band (AWB), som han var med å skipe i 1971.
Norsk raudliste for artar 2010
Totalt for Noreg med havområde og Svalbard er 4599 artar raudlista, og 2398 av desse er vurdert å vere truga artar. 125 artar har døydd ut i Noreg etter 1900.
Artsdatabanken har òg sett opp ei svarteliste med framande artar som kan spreie seg i norsk natur.
Roger Ball
I tillegg til medlem av AWB, har Ball vore studiomusikar for ei rekkje artistar, som Vinegar Joe, Badfinger, Kiki Dee og Elton John, Mama Cass, Bryan Ferry, Roxy Music og andre. Han har stått på scenen med Chaka Khan og Marvin Gaye. Som arrangør med AWB skreiv og spelte han med Michael og Randy Brecker.
I 1995 gav han ut det første soloalbumet sitt, Street Struttin' og i 2005 Childsplay.
Anton Hjorth
Anton David Svendsen Hjorth var ein offiser og stortingsmann frå Christiania.
Han var son til ein jurist som døydde då Anton var småbarn. I barneåra vart han bortsett til offiseren Jens Hjorth, som seinare adopterte guten og som fekk etternamnet hans. Han tok eksamen ved krigsskulen i 1850, og vart i 1852 sekondløytnant i 1. akershusiske brigade. I 1853 vart han overført til brigaden i Kristiansand, forfremja til premierløytnant i 1854 og kaptein i landvernet i 1860. Under opphaldet i Kristiansand arbeidde han i fleire år i vegvesenet og ved jarnbanevesenet, også styrar av Kristiansands gassverk. År 1868 utnemnd til oberst og sjef for det norske jegerkorps.
Hjorth var 1. representant for Venstre frå Smaalenenes amt på Stortinget 1883-85 og 1886-88. Begge valperiodane var han medlem av militærkomiteen.
Siste åra av livet budde han i Berg i Østfold. Men han døydde 1891 i Kristiania.
Lønnbergdalen
Lønnbergdalen er ein isfri dal mellom Hound Bay og Nordenskjöldbreen på nordkysten av Sør-Georgia. Han vart kartlagt av South Georgia Survey i perioden 1951-57 og vart namngjeven av UK Antarctic Place-Names Committee (UK-APC) etter professor Einar Lönnberg, sin svensk zoolog, som var ansvarleg for å førebu ein rapport om dei zoologiske samlingane til Sörling frå 1904-05 frå Sør-Georgia.
Bill Mumy
Charles William Mumy jr. er ein amerikansk skodespelar, forfattar og musikar og ein figur i science fiction-/teikneserie-miljøet. Han vart kjend i 1960-åra som barneskodespelar, med mellom anna tv-opptredenar i Bewitched, I Dream of Jeannie, The Twilight Zone, Alfred Hitchcock Presents og ei rolle i filmen Dear Brigitte, etterfølgd av ein tre sesongar lang rolle som Will Robinson i CBS sin 60-tals sci-fi-serie Lost in Space.
Mumy dukka seinare opp som den einsame tenåringen Sterling North i Disney-filmen Rascal (1969) og Teft i filmen Bless the Beasts and Children (1971).
På 1990-talet spelte Mumy rolla som Lennier i alle fem sesongane av sci-fi-TV-serien Babylon 5 og hadde forteljarstemme i den Emmy Award-vinnande serien Biography.
Mumy er òg kjent for den musikalske karrieren sin som gitarist, songar, låtskrivar og komponist: han er Emmy-nominert for originalmusikk i Adventures in Wonderland (1992). Som musikar har Mumy opptredd som soloartist, ein og annan gjesteartist og som halvparten av duoen Barnes & Barnes. Frå 1988 og utover på 90-talet opptredde han på San Diego Comic-Con og andre teikneserierelaterte arrangement som ein del av bandet Seduction of the Innocent (oppkalla etter tittelboka av Fredric Wertham) saman med Miguel Ferrer, Steve Leialoha, Max Allan Collins og John «Chris» Christensen. Bandet gav ut éin CD, The Golden Age.
Jessie Smith
Jessie Smith var ein USA-amerikansk R&B-vokalist. Ho byrja karrieren som songar med musikaren Benny Sharp under namnet Little Miss Jessie. Smith var mest kjend som ein av dei originale Ikettes i Ike & Tina Turner Revue. Ho song seinare korvokal for mange andre artistar, som Dr. John, Paul Williams, Al Kooper, José Feliciano og Leon Ware.
Husum i Ångermanland
Husum er ein tettstad i Örnsköldsviks kommun i Västernorrlands län i landskapet Ångermanland i Sverige. Tettstaden ligg der Gideälven og Husån munnar ut i Bottenhavet, cirka 25 km nordaust for Örnsköldsvik. Husum ligg ved Botniabanan, og den største arbeidsgjevaren er papirfabrikken som er eigd av det finske konsernet M-real. Fabrikken var tidlegare eigd av MoDo.
Hybo
Hybo er ein svensk tettstad i Ljusdals kommun i Gävleborgs län i landskapet Hälsingland. I år 2005 hadde tettstaden 262 innbyggjarar.
Grenchen
Han ligg ved foten av Jurafjella mellom Solothurn og Biel. Byen er velkjend for klokkeindustrien som har vore her i meir enn 150 år. Firmaet Certina S.A. er mellom dei mest kjende klokkeprodusentane.
Kommunen strekkjer seg frå grenda Staad langs elva Aare, til den første fjellrekkja i Jurafjella.
Fylkesveg 116 (fleirtyding)
Fylkesveg 116 finst i fleire fylke i Noreg:
Phil Perry
Philip Eugene «Phil» Perry er ein USA-amerikansk R&B-songar, låtskrivar, musikar og tidlegare medlem av The Montclairs frå 1971 til 1975. Han er far til rapperen Oliver the 2nd.
Som vokalist har Perry sunge korvokal for mange artistar som Michel Colombier, Don Grusin, Dave Grusin, Freddie Hubbard, George Duke, Najee, Bill Withers, Barbra Streisand, June Pointer, Johnny Mathis, The Benoit-Freeman Project (David Benoit & Russ Freeman), Sergio Mendes, Bobby Womack, Chaka Khan, Fourplay, George Benson og Will Downing, blant fleire.
Perry har òg gjeve ut soloalbum og det var meininga at han skulle halde ein lunch-konsert 11. september 2001 i World Trade Center. Perry slapp unna terroriståtaka denne dagen.
Anna
Som The Montclairs med Phil Perry:
Som Perry & Sanlin:
Som Phil Perry & David Garfield:
Oren Waters
Oren Waters er ein USA-amerikansk vokalist, mest kjend som korsongar i gruppa The Waters. Som eit ensemble har Waters vore med 260 gullplate og over 100 platinaalbum med artistar som Dan Fogelberg, Neil Diamond, Patti La Belle, Paul Simon, Pet Shop Boys, Don Henley, Glenn Frey, John Fogerty, Janet og Michael Jackson. Han har òg skrive filmmusikk til filmar som Happy Feet, The Lion King, The Matrix, Saint Seiya: The Legend of Crimson Youth, Avatar og American Gangster.
Booth Peninsula
Booth Peninsula er ei klipperik halvøy, 4 nautiske mil lang og 1 nautisk mil brei i Antarktis, som stikk west frå kysten 3 nautiske mil sørvest for Remenchusbreen. Ho vart kartlagd frå flyfoto teken under U.S. Navy Operasjon Highjump, 1946–47, og vart namngjeven av Advisory Committee on Antarctic Names etter George H. Booth, som var flymannskap under Operasjon Highjump på sjøflyet som landa i området og tok fly- og bakkefoto av dette isfrie området.
MS «Freedom of the Seas»
MS «Freedom of the Seas» er eit cruiseskip ått av reiarlaget Royal Caribbean International. Det vart bygd i Åbo i Finland. Skipet er det tredje største i verda.
Al Aziziya
Al Aziziya er ein busetnad i kommunen Al Rayyan i Qatar.
Jam larg
«Jam larg» (albansk for Eg er langt vekke) er ein song av den makedonske songaren Besiana Mehmeti og den kosovoalbanske songaren Shkodran Tolaj, gjeven ut i desember 2013. Songen er skriven av Vullnet Ibraimi.
Festivali i 52-të i Këngës në RTSH
«Jam larg» er eit av bidraga i den andre semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark. Alle bidraga deltok både i éin semifinale og finalen, og «Jam larg» enda på 13. plass med tolv poeng.
Svenska skidspelen 1987
Svenska skidspelen 1987 vart avvikla i Falun dagane 6. til 8. mars 1987.
30 km
Dato: 7. mars <br style="clear:both;" />
4 x 10 km stafett
Dato: 8. mars <br style="clear:both" />
Kombinert
Dato: 7./8. mars
<br style="clear:both;" />
Hopprenn
Dato: 8. mars
<br style="clear:both;" />
30 km fellesstart
Dato: 7. mars <br style="clear:both" />
4 x 5 km stafett
Dato: 8. mars <br style="clear:both" />
Yaganfolk
Yaganfolk, også kalla yaghan, yamana og tequenica, er eit urfolk som levde heilt på sørspissen av Sør-Amerika på øygruppa Eldlandet sør for Storøya, heilt ned til Kapp Horn. Yaganfolk lever framleis på Eldlandet i dag; ei gruppe yaganar er busette på Navarino-øya.
Levevis
Yaganfolket var tradisjonelt eit nomadisk sjøfararfolk som jakta sjøløver og sel og sanka skjel og annan sjømat. Dei brukte kanoar som framkomstmiddel mellom øyane. Trass i sterk kulde brukte folket berre små skinnfellar som klede, men dei varma seg gjerne ved å samla seg i grupper rundt bål. Dessutan hjelpte det dei å sitja på huk, slik at dei kunne kvila på ein måte som gjorde at lite av kroppen var borti bakken. Ein chilensk forskar fann ut at den normale kroppstemperaturen deira var minst ei grad høgare enn den til ein europear. Yaganfolket talde aldri meir enn 3000 menneske.
Historie
Yaganfolket og dei andre eldlendarane fekk eit brutalt møte med dei kvite, anten på grunn av sjukdommar dei kvite innførte, eller på grunn av aktiv motstand. Kapteinen på HMS «Beagle», Robert FitzRoy, tok med seg fire yaganfolk til Europa i 1830. Ein av dei døydde av koppar, men dei andre tre fekk sjå London og helsa på kongen og dronninga før dei vart tekne tilbake til Eldlandet i 1831, denne gongen saman med Charles Darwin.
Lilija Podkopajeva
Lilija Oleksandrivna Podkopajeva er ein ukrainsk tidlegare turnar frå Donetsk som sigra i mangekampen under Turn-VM 1995, Turn-EM 1996 og Sommar-OL 1996. Ho vart halden for å vere ein «komplett turnar», sterk både teknisk og artistisk, like flink i alle fire øvingane. To moment er kalla opp etter henne: Podkopajeva-hoppet, og i frittståande: dobbel forlengs salto med halv skru i siste saltoen.
Podkopajeva vann frittståande i Turn-EM 1994. Året etter sikra ho seg to gullmedaljar i verdsmeisterskapen, i høvesvis mangekamp og hopp. Også under Sommar-OL 1996 i Atlanta tok ho to gullmedaljar, då i mangekamp og frittståande. Før ho kom så langt, vart ho europameister 1996 i mangekamp, frittsåande og skranke.
MS «Bahamas Celebration»
MS «Bahamas Celebration» (tidlegare: MS «Prinsesse Ragnhild») er eit skip som var ått av Color Line. Skipet gjekk på cruiseferjelinene til reiarlaget i rutene Oslo–Kiel, Bergen/Stavanger–Hirtshals og Oslo-Hirtshals i perioden 1981 til 2008. MS «Bahamas Celebration» er eit av dei største skipa i verda i sin klasse. Ho har vore gjennom to større oppgraderingar sidan ho vart bygd i 1981, og framstår i dag som eit fullt moderne skip, med alle kvalifikasjonar som rutetrafikken treng. Skipet vart fyrst oppkalla etter Prinsesse Ragnhild, fru Lorentzen.
MS «Prinsesse Ragnhild» vart sett i drift i januar 1981 og segla for Jahre Line på ruta Oslo–Kiel fram til 1990. Det vart seinare overtatt av Color Line og var i mange år flaggskipet til selskapet. I 1992 vart ho ombygd og forlenga ved det spanske verftet Astilleros i Cadiz. Med ulike eigarar har skipet trafikkert overfarten Oslo–Kiel i 23 år. I desember 2004 vart det erstatta av MS «Color Fantasy» på ruta frå Noreg til Tyskland.
Frå 27. april 2005 trafikkerte skipet ruta Bergen/Stavanger–Hirtshals. I november 2007 avgjorde reiarlaget å leggje ned ruta frå Vestlandet til Hirtshals i Danmark, difor fekk MS «Prinsesse Ragnhild» ruta frå Oslo til Hirtshals, då forgjengaren MS «Color Festival» vart seld for nærmare 400 millionar kroner. Den 6. mai 2008 vart også denne ruta lagt ned og skipet lagt i opplag i Sandefjord.
22. april 2008 gjekk Color Line ut i ei pressemelding og sa at ruta Oslo–Hirtshals skal leggjast ned, og MS «Prinsesse Ragnhild» seljast. Dette vart grunngitt med at ruta opplevde negativ vekst.
3. september 2008 vart skipet selt til det amerikanske reiarlaget Celebration Cruise Holdings for om lag 180 millionar kroner. Dermed er 27 år i teneste mellom Noreg, Tyskland og Danmark over. Skipet seglar no under namnet MS «Bahamas Celebration» og fungerer som cruiseskip i fast rutetrafikk mellom Port Everglades og Bahamas. Bildekket er ikkje i bruk på denne ruta. Resten av skipet har fått nokre moderate oppdateringar som fylgje av at skipet skal fungere i cruisemarknaden, mellom anna har det vorte utstyrt med fasilitetar som symjebasseng og spa.
Kløv
Kløv eller kløvsal er ein type sal til å halde fast todelt bør over ryggen på lastedyr. Kløva består typisk av to trestykke som er bundne fast med flate puter under, ofte med oppståande trestykke tvers over i begge endane, som er festa til dyret med reimar eller breie band rundt buk, bringe og lender.
Alvin Taylor
Alvin Taylor er ein amerikansk trommeslagar, produsent og musikalsk leiar, som er mest kjent for arbeidet sitt med Elton John, Eric Burdon, George Harrison, Billy Preston og Bob Welch.
Maidalen
Maidalen er ein dal, 2,2 km lang frå nord til sør som strekkjer seg frå Maiviken til Lewis Pass på Thatcher Peninsula på Sør-Georgia. Dalen vart opphavleg rekna som ein del av Bore Valley, men har sidan vorte rekna som ein eigen dal. Han vart namngjeven Maidalen av UK Antarctic Place-Names Committee (UK-APC) i 1990 med den norske namneforma i samband med Maiviken.
Aeschynitt-(Y)
Aeschynitt-(Y) eller eskynitt-(Y), tidlegare kalla blomstrandin eller prioritt, er eit svart til brunt, radioaktivt mineral, kjent frå ei rekkje norske granittpegmatittar. Det vart først skildra i 1906 av W.C. Brøgger frå Hidra i Vest-Agder. Mineralet er nærskyldt med euxenitt.
Baryontal
Baryontal er ei tal som syner til ein type ladning som vert nytta til å klassifisere elementærpartiklar eller eit system av slike. Ein kvark har baryontal 1/3 og ein anti-kvark -1/3, slik at eit baryon har baryontal +1 og eit antibaryon -1. Meson som består av ein kvark og ein antikvark har baryontal 0. Leptonane, til dømes elektronet, har òg baryontal 0.
Så langt ein har målt er baryontalet for eit lukka system bevart, men ein mistenker at dette ikkje gjeld eksakt. Ein eller annan så langt hypotetisk teori som sameiner elektrosvak vekselverknad med sterk verkselverknad vil bryte baryontal gjennom ein prosess der eit proton henfaller til eit nøytralt pi-meson og eit positron (anti-elektron). Så langt har ein ikkje observert i eksperiment at protonet er ustabilt.
Saurons munn
Saurons munn er ein figur i Ringdrotten av J.R.R. Tolkien. Han er den trudde tenaren til Sauron og fungerer som talsmannen hans. Saurons munn var nestkommanderande i Barad-dûr.
Breidneset
Breidneset er ei klipperik halvøy, 13 nautiske mil lang og,5 nautiske mil brei, mellom Ellisfjorden og Langnesfjorden i Vestfold Hills. Ho vart kartlagd av norske kartografar frå flyfoto teken under Lars Christensen-ekspedisjonen (1936–37) og namngjeve «Breidneset».
George Rhoden
Vincent George Rhoden er ein jamaicansk tidlegare friidrettsutøvar som vart olympisk meister på 400 meter og i 4 x 400 meter stafett under Sommar-OL 1952 i Helsinki.
Aktiv
Rhoden deltok for Jamaica då Sommar-OL 1948 fann stad i London. På 400 meter hadde han den beste semifinaletida av dei seks som ikkje nådde finalen. Han sprang så den tredje etappen på Jamaicas lag i 4 x 400 m stafett, men ettersom ankermann Arthur Wint fekk muskelstrekk og braut, rauk ein ganske viss medalje.
Åra 1949, 1950 og 1951 vann Rhoden 440 yards under AAU-meisterskapen i USA. Den 22. august 1950 sette Rhoden ny verdsrekord på 400 meter med tida 45,8 ved eit stemne i Eskilstuna.
Under dei olympiske sommarleikane 1952 i Helsinki vann Rhoden gullmedaljen på 400 meter etter ein tett og hard kamp med landsmannen Herb McKenley. Begge fekk den offisielle tida 45,9 sekundar, elektronisk tid vart målt til respektive 46,09 og 46,24. I 4 x 400 m stafett spurta Rhoden som ankermann forbi Mal Whitfield frå USA og sikra jamaicansk gull på verdsrekord 3.03,9, USA fekk 3.04,0 i sluttida. Arthur Wint, Les Laing og Herb McKenley sprang dei fyrste etappane for Jamaica.
Jeta në orën 4
«Jeta në orën 4» (albansk for Livet klokka 4) er ein song av den albanske songaren Orges Toçe. Songen er skriven av Orges Toçe.
Festivali i 52-të i Këngës në RTSH
«Jeta në orën 4» skulle vere eit av bidraga i den andre semifinalen og finalen i Festivali i 52-të i Këngës në RTSH, den albanske uttakinga til Eurovision Song Contest 2014 i København i Danmark, men bidraget vart trekt attende og erstatta med «Jehona» av NA.
Kubisme
Kubismen var den fyrste abstrakte kunstretninga på 1900-talet. Den vart namnsett av kunstkritikaren Louis Vauxcelles i 1908 etter ei utsegn av Henri Matisse om «Braques små kubar». Blomstrinsgsperioden for stilretninga var 1907 til 1914, og denne vart framdriven av Pablo Picasso og Georges Braque. Som kunstretning vart den definert av Guillaume Apollinaire.
Dei fyrste kubistiske verka framstiller stoff, menneske og landskap som fleirsidige, faste og kroppslege. Verk av den eldre Paul Cézanne utløyste denne typen måleri som vart kjende for kubistane gjennom ei utstilling av verka hans, etter han døydde i 1906. Cézanne sitt råd til Émile Bernard om å behandle naturen ved hjelp av «sylinderen, sirkelen og terningen» vart eit varsel om dei kubistiske eksperimenta. Kvinne med gitar av Picasso er eit tydeleg døme på denne fasen av kubismen.
Braque og Picasso gjekk så over til ei meir todimensjonell, abstrakt form. Der vart det lagt meir vekt på sjølve det overgripande mønsteret, og motivet er heilt eller delvis umogleg å skilje ut, såkalla hermetisk kubisme. I denne perioden brukte dei knapt fargar i verka sine, som i hovudsak var einsfarga i grå, blå, brune og kvite fargrtonar. I kubismen sin sluttfase, kalla den «syntetiske», grunna kombinasjonen av abstrakte former og verkelege materialar, kom fargane tilbake.
Mange andre kunstnarar arbeidde i den kubistiske stilen, som etter 1905 erstatta fauvismen som den leiande retninga i Paris. Viktigaste bidraga kom frå Juan Gris og Fernand Léger, men også Albert Gleizes, Jean Metzinger, André Derain, Othon Friesz, Roger de la Fresnaye og Louis Marcoussis kom med verknadshistoriske verk. Mellom dei kubistiske skulptørane fann ein Alexander Archipenko og Henri Laurens.
Kubismen stimulerte futurismen i Italia, vorticismen i England og påverka ekspresjonismen i Tyskland. Vidare var kubismen ein viktig forgjengar til andre rørsler som søkte mot abstrakte uttrykk, til dømes konstruktivismen og suprematismen i Russland og De Stijl i Nederland. I Paris utvikla kubismen seg langs to hovudlinjer, dels mot ein dekorativ stil der stoffet vert handsama geometrisk men vert verande gjenkjenneleg, dels mot ein høgre grad av abstraksjon som i Robert Delaunay sine rytmiske måleri av farga segment og sirklar (orfisme).
Kubismen har sidan hovudåra 1907-14 verka inn på kunsten. Amédée Ozenfant og arkitekten Le Corbusier prøvde å vende tilbake til ei forenkla, reinare kubisme, men omkring 1920 hadde kubismen allereie vorte så innvevd i det allmenne kunstuttrykket at den ikkje kunne avgrensast til den forma for purisme. Kubistiske idéar og teknikkar vert i dag nytta i mange typar biletuttrykk, særleg i collaget som vart skapt i kubismens syntetiske periode.
Kunstgras
Kunstgress er eit underlag for blant anna sportutøving. Det vanlegaste i dag er på fotballbanar og landhockeybanar, men kunstgras finst stadig oftare òg på golfbanar, tennisbanar og andre anlegg som hagar, altanar, terrassar, leikeplassar og meir.
Den første fotballbanen i Noreg som fekk kunstgrasdekke var Harstad stadion, offisielt opna 15. oktober 1977.
Al Jemailiya
Al Jemailiya er ein busetnad i Qatar i kommunen Al Rayyan. Han brukte å vere kommunesenter i Al Jemailiya-kommunen før denne kommunen vart ein del av Al Rayyan kommune.
Hyssna
Hyssna er ein svensk tettstad i Marks kommun i Västra Götalands län i landskapet Västergötland. I 2005 hadde tettstaden 602 innbyggjarar.
Kai Martin Brekke
Kai Martin Brekke er ein norsk forfattar og journalist. Han er fødd i Flåm i Aurland kommune og busett i Leikanger.
Brekke debuterte som forfattar i 2006 med kriminalromanen Nattergal. Handlinga tek utgangspunkt i eit mord på Flåmsbana. I 2008 kom oppfølgjaren Dødeleg arv med handling hovudsakleg i Nærøyfjorden, og i 2011 kom Kald finale.
Brown Peninsula
Brown Peninsula er ei nesten isfri halvøy, 10 nautiske mil lang og 4 nautiske mil brei, som stig opp over Rossisen nordover frå Mount Discovery, som ho er knytt til via eit smalt eid. Ho vart oppdaga av Discovery-ekspedisjonen, som namngav ho «Brown Island» på grunn av fargen og den øyliknande forma. Sidan ho er ei halvøy, vart namnet endra.
Boromir
Boromir  er ein figur i Ringdrotten av J.R.R. Tolkien. Han var ein mann i frå landet Gondor som er med i følgjet til ringberaren Frodo Skrepping, men etterkvart gjer krav på ringen.
I filmtrilogien Ringenes herre blei Boromir spelt av Sean Bean.
Idala
Idala er ein tettstad i Lunds kommun i Skåne län i Sverige. I 2005 hadde tettstaden 739 innbyggjarar.
Fade to Black av Nadir Rüstəmli
«Fade to Black» (norsk omsetjing 'dimme til mørke', her i tydinga 'falme bort') er ein popballade frå 2022 med den aserbajdsjanske songaren Nadir Rüstəmli. Songen vart gjeven ut 21. mars 2022 og var det aserbajdsjanske bidrag til Eurovision Song Contest 2022 i Torino i Italia. Songen er skriven av Andreas Stone Johansson, Anderz Wrethov, Sebastian Schub og Thomas Stengaard.
Om songen
«Fade to Black» er ein popballade som handlar om slutten på eit forhold, eit som sakte falmar bort. Hovudpersonen går gjennom ein tung sorgprosess med sinne og fornekting over at forholdet er over.
Songen er skriven av eit svensk-tysk-dansk låtskrivarteam sett saman av Andreas Stone Johansson, Anderz Wrethov, Sebastian Schub og Thomas Stengaard. Fleire av dei har skrive ei rekkje andre songar i Eurovision Song Contest tidlegare, blant anna «El Diablo» av Élena Tsagrinoú og «Only Teardrops» av Emmelie de Forest, vinnarsongen frå 2013.
Eurovision Song Contest
Den 30. desember 2021 opna den aserbajdsjanske kringkastaren İctimai Televiziya (İTV) opp for å sende inn bidrag til Eurovision Song Contest 2022. Innsending av bidrag vart stengd 31. januar 2022. Alle som sende inn bidrag, måtte også oppgje ei kort skildring av seg sjølv. Til slutt plukka İTV ut seks bidrag av rundt 300 innsende songar.
Nadir Rüstəmli vart 16. februar 2022 kunngjord som den utvalde artisten under morgonsendinga til İTV Sabahın xeyir, Azərbaycan ('God morgon, Aserbajdsjan'). Etter valet av Rüstəmli, gjekk han og kringkastaren saman om å velje det aserbajdsjanske bidraget ut frå dei seks songane som var kortlista. Til slutt fall valet ned på «Fade to Black».
Høgskavlen
Høgskavlen er eit markant, flatt, snødekt fjell like nordaust for Domen i Borgmassivet i Dronning Maud Land i Antarktis. Det vart kartlagd av norske kartografar frå landmålingar og flyfoto av Maudheimekspedisjonen (1949–52) og namngjeve av dei.
Kløyv
Kløyv (engelsk cleavage) i mineralogien er tendensen til eit krystallinsk mineral til å kløyvast eller splittast langs bestemte krystallografiske strukturelle plan. Desse relativt svake plana skuldast at atom og ion i krystallen dannar glatte, parallelle flater som er synlege både i eit mikroskop og for det nakne auget.
Nokre mineral er meir spaltbare enn andre, for eksempel glimmer, som har eit veldig tydeleg fint kløyv på tvers av krystallen. Kløyv må ikkje forvekslast med brot, som viser til eit mineral si evne til å dele seg i andre retningar enn kløyvretningane.
Typar kløyv
Kløyv vert danna parallelt med dei krystallografiske plana:
Krystalloppdeling
Krystalloppdeling (parting) skjer når mineral bryt langs svake strukturelle plan på grunn av ytre stress eller langs doble samansettande plan. Oppdelingsbrot ser like ut som kløyv, men dei skjer berre på grunn av ytre stress. Eksempel omfatter magnetitt som syner oktahedrisk oppdeling, den rombohedriske oppdelinga i korund og basal oppdeling i pyroksenar.
Kvaliteten på kløyven
For å identifisere eit mineral er det viktig å kunne beskrive kvaliteten på kløyven:
Bruk
Kløyv er ein fysisk eigenskap som tradisjonelt har vore nytta til identifisering av stein og mikroskopiske undersøkingar av stein og mineralstudiar. Som eit døme er vinklane mellom prismeaktig kløyvplan for pyroksen (88-92°) og hornblende (amfibol) (56-124°) er diagnostiske.
Krystallkløyv er teknisk viktig i elektronikkindustrien og ved kutting av edelsteinar.
Edle steinar er generelt kløyv med eit lite slag som i diamantkutting.
Syntetiske einkrystallar av halvleiarmaterialar er vanlegvis seld som tynne skiver som er mykje lettare å kløyve. Å presse ei silisiumskive mot ei mjuk overflate og å ripe skivekanten med ein rissestift av diamant er vanlegvis nok til å kløyve skiva som er målet. For å ha betre kontroll med splittinga nyttar ein heller rivning og bryting når ein deler skiva opp i brikker.
Halvleiarar av berre eit grunnstoff (Si, germanium og diamant) er diamant-kubisk, ei romgruppe som gir opphav til oktahedrisk kløyv. Dette tyder at for nokre orienteringar av skivekrystallen kan ein få nesten perfekte rektanglar etter kløyving. Dei fleste andre kommersielle halvleiarar (GaAs, InSb, osv.) kan bli kløyvd ved hjelp av den tilsvarande sinkblendestruktur, etter liknande kløyveplan.
Frodo Skrepping
Frodo Skrepping (opphavleg Frodo Baggins, bokmål Frodo Lommelun) er hovudpersonen i Ringdrotten av J.R.R. Tolkien. Han er ein hobbit som er nevø og arving av Bilbo Skrepping, og endar opp som berar av den omstridde ringen i soga.
Princesha
«Princesha» (albansk for Prinsessa) er ein song av den albanske musikkgruppa Lynx, gjeven ut i desember 2013. Songen er skriven av Lynx.